**Προς:** ΔΗΜΟ ΑΓΙΑΣ ΠΑΡΑΣΚΕΥΗΣ

**Υπόψη:** [Αρμόδια Υπηρεσία/Τμήμα]

**Θέμα:** Απαιτήσεις Δήμου Αγίας Παρασκευής για οφειλές

Αξιότιμοι κύριοι,

Σε συνέχεια της ατομικής ειδοποίησης της ταμειακής υπηρεσίας που μου αποστείλατε αναφορικά με την απαίτηση καταβολής παραγεγραμμένων οφειλών μου, σας γνωστοποιώ τα παρακάτω:

Το Συμβούλιο Επικρατείας με αποφάσεις του (ΟλΣτΕ 1738/2017, ΟλΣτΕ 1833/2021) έχει κρίνει ότι η διάρκεια της παραγραφής πρέπει να είναι συγκεκριμένη και εύλογη έτσι ώστε να μην προσβάλλεται η ασφάλεια δικαίου και η εύλογη εμπιστοσύνη του διοικούμενου. Από τη φορολογική νομοθεσία και από άλλες διατάξεις προκύπτει ότι η παραγραφή για την επιβολή φόρων, προστίμων, κ.λπ. είναι καταρχάς πενταετής και δύναται να επιμηκυνθεί μόνο εάν βεβαιωθεί ταμειακά.

Η ταμειακή βεβαίωση, όμως, προϋποθέτει καταλογισμό του φόρου, του τέλους ή του προστίμου και κοινοποίηση στο διοικούμενο, προκειμένου ο τελευταίος να έχει το συνταγματικά κατοχυρωμένο δικαίωμα προσφυγής στη δικαιοσύνη και ελέγχου του κύρους της πράξης. Μόνο σε αυτήν την περίπτωση η Διοίκηση αποκτά νόμιμο τίτλο κατά του διοικούμενου.

Μη κοινοποίηση της πράξης καταλογισμού φόρου, τέλους ή προστίμου στο διοικούμενο σημαίνει, ουσιαστικά, μη επιβολή αυτού και μη κτήση τίτλου εκτελεστού από τη Διοίκηση.

Με βάση τα ανωτέρω δεν αναγνωρίζω ουδεμία απαίτηση του Δήμου από την εν λόγω υπ. αριθμ ……………………….. πράξη και δηλώνω ότι ουδέν οφείλω.

Σε περίπτωση, δε, μη διαγραφής του εν λόγω ποσού συνολικά, σας δηλώνω ότι επιφυλάσσομαι παντός νομίμου δικαιώματός μου και θα επιδιώξω την προστασία των δικαιωμάτων μου δια της δικαστικής οδού.